Onderkov potok

Onderkov potok je potok v Dolnom Zemplíne, v severozápadnej časti okresu Trebišov. Je to ľavostranný prítok Bačkovského potoka, meria 4,7 km a je tokom VII. rádu.

 Prameň 
Pramení v Slanských vrchoch, v geomorfologickom podcelku Mošník, na juhozápadnom svahu Strechového vrchu (777,6 m n. m.) v nadmorskej výške cca 585 m n. m. 

 Opis toku 
Na hornom toku tečie severojužným smerom a postupne sa stáča na juhovýchod. Následne vstupuje do Východoslovenskej pahorkatiny, do geomorfologického podcelku Podslanská pahorkatina, na dolnom toku sa stáča na východ, tečie okrajom obce Bačkov a oblúkom sa stáča k ústiu na juh. Do Bačkovského potoka ústi na okraji spomenutej obce v nadmorskej výške približne 210 m n. m. Nepriberá žiadne prítoky.

 Referencie 

Kategória:Potoky na Slovensku
Kategória:Povodie Tople
Kategória:Vodné toky v Slanských vrchoch
Kategória:Vodné toky vo Východoslovenskej pahorkatine
Kategória:Vodné toky v okrese Trebišov